b'\n_START_ARTICLE_\nAhmed Tevfik pa\xc5\xa1\xc5\xa1a\n_START_PARAGRAPH_\nAhmed Tevfik pa\xc5\xa1\xc5\xa1a (11. helmikuuta 1845 Konstantinopoli, Osmanien valtakunta \xe2\x80\x93 8. lokakuuta 1936 Istanbul, Turkki) oli turkkilainen valtiomies ja Osmanien valtakunnan viimeinen suurvisiiri. H\xc3\xa4n toimi Osmanien valtakunnan suurvisiirin\xc3\xa4 kolme kertaa, vuonna 1909, vuosina 1918\xe2\x80\x931919 ja vuosina 1920\xe2\x80\x931922. H\xc3\xa4n oli my\xc3\xb6s Osmanien valtakunnan ulkoministeri vuosina 1899\xe2\x80\x931909. Aikaisemmin h\xc3\xa4n toimi muun muassa suurl\xc3\xa4hettil\xc3\xa4\xc3\xa4n\xc3\xa4 Roomassa, Wieniss\xc3\xa4, Pietarissa, Ateenassa ja Berliiniss\xc3\xa4. H\xc3\xa4n tuki avoimesti Mustafa Kemalin nationalistista liikett\xc3\xa4, joka vastusti S\xc3\xa8vresin rauhansopimusta.'